CELEX: 62010CA0203
Language: da
Date: 2011-03-03 00:00:00
Title: Sag C-203/10: Domstolens dom (Tredje Afdeling) af 3. marts 2011 — Direktsia »Obzhalvane i upravlenie na izpalnenieto« — Varna mod »Auto Nikolovi« OOD (anmodning om præjudiciel afgørelse fra Varhoven administrativen sad — Bulgarien) (Direktiv 2006/112/EF — merværdiafgift — brugte dele til motorkøretøjer — afgiftspligtig videreforhandlers indførsel i Unionen — fortjenstmargenordning eller almindelig momsordning — fradragsrettens indtræden — direkte virkning)

30.4.2011   
            
            
               DA
            
            
               Den Europæiske Unions Tidende
            
            
               C 130/7
            
         Domstolens dom (Tredje Afdeling) af 3. marts 2011 — Direktsia »Obzhalvane i upravlenie na izpalnenieto« — Varna mod »Auto Nikolovi« OOD (anmodning om præjudiciel afgørelse fra Varhoven administrativen sad — Bulgarien)
   (Sag C-203/10) (1)
   
   (Direktiv 2006/112/EF - merværdiafgift - brugte dele til motorkøretøjer - afgiftspligtig videreforhandlers indførsel i Unionen - fortjenstmargenordning eller almindelig momsordning - fradragsrettens indtræden - direkte virkning)
   2011/C 130/13
   Processprog: bulgarsk
   
      Den forelæggende ret
   
   Varhoven administrativen sad
   
      Parter i hovedsagen
   
   
      Sagsøger: Direktsia »Obzhalvane i upravlenie na izpalnenieto« — Varna
   
      Sagsøgt:»Auto Nikolovi« OOD
   
      Sagens genstand
   
   Anmodning om præjudiciel afgørelse — Varhoven administrativen sad — fortolkning af artikel 311, stk. 1, nr. 1), artikel 314 og 320, stk. 1, første led, og stk. 2 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — ordning med beskatning af den afgiftspligtige videreforhandlers fortjenstmargen, når denne har importeret brugte genstande til Fællesskabet — begrebet »brugte genstande« og relevansen for dette begreb af muligheden for konkret at identificere de pågældende genstande — tidspunktet hvor der til fordel for den afgiftspligtige videreforhandler opstår ret til fradrag af moms — den direkte virkning af direktivets artikel 314
   
      Konklusion
   
   
               1)
            
            
               Artikel 314 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at fortjenstmargenordningen ikke finder anvendelse på leveringer af varer såsom brugte dele til motorkøretøjer, som den afgiftspligtige videreforhandler selv har indført i Den Europæiske Union under den almindelige merværdiafgiftsordning.
            
         
               2)
            
            
               Artikel 320, stk. 1, første afsnit, og stk. 2 i direktiv 2006/112 skal fortolkes således, at disse bestemmelser er til hinder for en national bestemmelse, der fastsætter, at den afgiftspligtige videreforhandlers ret i henhold til den almindelige merværdiafgiftsordning til fradrag for merværdiafgift, der er betalt ved indførsel af andre varer end kunstgenstande, samlerobjekter eller antikviteter, udskydes til den efterfølgende levering, der er undergivet den nævnte ordning.
            
         
               3)
            
            
               Artikel 314 og artikel 320, stk. 1, første afsnit, og stk. 2 i direktiv 2006/112 har direkte virkning, der bevirker, at en borger kan påberåbe sig dem for en national domstol med henblik på at udelukke anvendelsen af en national lovgivning, som er uforenelig med disse bestemmelser.
            
         
      (1)  EUT C 195 af 17.7.2010.